tomron87/hebrew-wikipedia-sentences-corpus huggingface dataset:
הטרילוגיה היא סיפור מוסווה קלות על נעורי המחברת, המתאר את החיים בכפר זעיר (המלט), כפר ועיר כפרית בשנות ה-80 של המאה התשע עשרה.
שתיים מיצירותיה הפחות מוכרות והמאוחרות יותר של תומפסון פורסמו לאחר מותה: הת'רלי, המספרת על תקופתה בדואר בגריישוט בתחילת המאה ה-20, כאשר כמה מתחומי העניין בחייה התגבשו: הכמיהה לחינוך ותרבות והשאיפה להיות סופרת; והספר האחרון שלה Still Glides the Stream.
HJ Massingham אמר על תומפסון ב-1944 כי "...היא בעלת תכונות של הצגה אוהדת וגם כוח ספרותי חזקים כל כך, עד שקשה להטיל ספק בטענותיה".
אמרו גם כי מאמריה של תומפסון חושפים ידע מרשים בספרות האנגלית וכישרון לכתיבת פרוזה אינטליגנטית אך נגישה לקהל הרחב.
היא ניגשה לכתיבת רומנים כתהליך אמנותי ותיאורי הטבע שלה פיוטיים במיוחד.
הביוגרפית של תומפסון, ג'יליאן לינדזי, אומרת, "...הילדה הזו, שהשכלתה היסודית לא הספיקה כדי לאפשר לה לגשת לבחינה של שירות המדינה, כתבה ספר קלאסי, פיסת ספרות מתמשכת", בעוד ששוקבורג סבור ש "התשוקה והשליטה" שלה הם שהפכו את תומפסון לסופרת כל כך טובה.
הערך אודותיה ב־ODNB אומר על הטרילוגיה כי "מעט יצירות תופסות בצורה טובה יותר או אלגנטית יותר את התפוררותה של אנגליה החקלאית הוויקטוריאנית".
הטרילוגיה של תומפסון הייתה בשימוש נרחב כמקור ראשוני להיסטוריה החברתית של התקופה, אם כי כמה היסטוריונים הביעו הסתייגות לגבי תקפותה למטרה זו.
מותו של בנה הצעיר במהלך מלחמת העולם השנייה השפיע עליה עמוקות והאפיל על שנותיה האחרונות.
היא מתה בשנת 1947 מהתקף לב בבריקסהם, ונקברה בבית הקברות לונגקרוס, דארטמות', במחוז דבון.
מלארק רייז לקנדלפורד (הדרך לקנדלפורד) (1945, שלושת הרומנים לעיל שפורסמו כטרילוגיה)
הת'רלי (1944, פורסם לאחר מותה לראשונה ב-A Country Calendar 1979 יחד עם כמה מאמרי פברל וכמה שירים ; אחר כך ככרך בודד ב-1998)
שערי עדן (יצא כסדרה בירחון Peverel שנערך על ידי תומפסון בסוף שנות ה-20, אך מעולם לא פורסם כספר נפרד)
דשפרס (רומן לא גמור, לא פורסם)
The Peverel Papers (גרסה מקוצרת פורסמה ב-1986; גרסה מלאה יצאה לאור ב-2008)
פלוריאן סוטוקה הוא כדורגלן צרפתי המשחק כחלוץ במועדון לאנס מהליג 1.
סוטוקה גדל במחלקת הנוער של נרבון וב-25 באוגוסט 2012 ערך הופעת בכורה בקבוצה הבוגרת ששיחקה אז בליגה החמישית בצרפת.
את עונתו הראשונה בבוגרים סיים סוטוקה עם 8 שערים ב-22 משחקי ליגה.
בסיום העונה עבר סוטוקה למרטיג מהליגה הרביעית ואת העונה שלו במרטיג הוא סיים עם שער בודד ב-26 הופעות.
בעונה לאחר מכן עבר סוטוקה לבזייה גם היא מהליגה הרביעית ועד ינואר הוא הספיק לכבוש 5 שערים ב-14 הופעות.
ב-23 בינואר 2015, בגיל 24, חתם סוטוקה על החוזה המקצועני הראשון שלו כשמונפלייה מהליג 1 החתימה אותו.
בעונתו הראשונה הוא לא זכה להופיע בקבוצה הבכירה ושיחק רק בקבוצת המילואים של המועדון בליגה הרביעית.
ב-28 באוקטובר 2015 ערך סוטוקה הופעת בכורה בקבוצה הראשונה בהפסד 2–3 ללוריאן במסגרת הגביע הצרפתי.
בליגה ערך סוטוקה הופעת בכורה ב-27 בפברואר 2016 בניצחון 3–0 על ליל, אך הייתה זו ההופעה היחידה שלו בקבוצה ואת רב העונה הוא העביר שוב בקבוצת המילואים של המועדון.
לאחר שלא זכה לדקות משחק במונפלייה, בסיום עונת 2015/2016 החליט סוטוקה לחזור לליגה הרביעית וחתם בגרנובל.
סוטוקה שיחק בגרנובל 3 עונות ועזר לה לעלות עד לליג 2, כשבשלוש עונות במועדון הוא כבש 31 שערים ב-102 הופעות בכל המסגרות והפך לקפטן הקבוצה.
ב-9 ביולי 2019, חתם סוטוקה בלאנס מהליג 2. ב-27 ביולי 2019 ערך סוטוקה את הופעת הבכורה במועדון בניצחון 2–1 על לה מאן, במשחק זה כבש סוטוקה גם את שער הבכורה שלו עבור המועדון.
הליגה בעונה זו הופסקה ב-12 במרץ 2020 לאחר 28 מחזורים בעקבות התפרצות מגפת הקורונה, כשלאנס ממוקמת במקום השני ועל כן היא זכתה בכרטיס לליג 1, ובכך השלים סוטוקה עלייה של 3 ליגות ב-4 שנים.
כשאת עונת הבכורה שלו בקבוצה הוא סיים עם 9 שערים ב-30 הופעות בכל המסגרות.
ב-23 באוגוסט 2020 ערך סוטוקה הופעת בכורה בליג 1 עבור לאנס בהפסד 1–2 לניס.
ב-3 באוקטובר 2020 כבש סוטוקה את שער הבכורה שלו בליג 1 בניצחון 2–0 על סנט אטיין.
ואת עונת הבכורה שלו בליג 1 עונת 2020/2021 סיים סוטוקה עם 8 שערי ליגה ב-33 הופעות.
לאחר 2 עונות מוצלחות ופתיחת עונה מוצלחת בעונת 2021/2022 ב-13 בדצמבר 2021, חתם סוטוקה על הארכת חוזה במועדון עד יוני 2024. ואת העונה סיים עם 6 שערים ב-38 הופעות בכל המסגרות.
עונת 2022/2023 הייתה עונה מצוינת עבור לאנס ועבור סוטוקה.
כשב-24 בינואר 2023 חתם סוטוקה על הארכת חוזה נוספת עד יוני 2026. לאנס סיימה במקום השני בליגה נקודה בלבד אחרי פריז סן ז'רמן האלופה.
סוטוקה כבש בעונה זו 8 שערים ב-42 הופעות בכל המסגרות אליהם הוסיף 9 בישולים בליגה.
ב-20 בספטמבר 2023 ערך סוטוקה הופעת בכורה אירופית בתיקו 1–1 עם סביליה הספרדית במסגרת מחזור הפתיחה של שלב הבתים בליגת האלופות.
סוטוקה המשיך להיות שחקן מוביל בלאנס גם בעונת 2023/2024 כאשר סיים אותה עם 8 שערים ב-41 הופעות בכל המסגרות.
עונת 2024/2025 הייתה עונה פחות טובה עבור סוטוקה ברמה האישית ועבור לאנס ברמה הקבוצתית.
סוטוקה סיים את העונה עם שער בודד ב-34 הופעות בכל המסגרות.
פלוריאן גריליץ' הוא כדורגלן אוסטרי המשחק בעמדת הקשר האחורי בספורטינג בראגה ובנבחרת אוסטריה.
גריליץ' התחיל את הקריירה שלו בקבוצת הילדים של סנקט פלטן וכשהיה בן 18 הצטרף לקבוצת הנוער של ורדר ברמן.
בעונת רשם 26 הופעות וכבש 9 שערים במדי קבוצת המילואים.
ב-8 באוגוסט 2015 ערך את הופעת הבכורה שלו בקבוצה הבוגרת במשחק נגד ורצבורגר קיקרס במסגרת הגביע הגרמני ואף בישל את השער היחיד במשחק לאנתוני אוג'ה.
שבוע לאחר מכן ערך את הופעת הבכורה שלו בבונדסליגה בהפסד 3-0 לשאלקה 04. ב-9 באפריל 2016 הבקיע את שער הבכורה שלו בקריירה בהפסד 1–2 לאאוגסבורג.
ב-16 בינואר 2017 חתם בהופנהיים לשלוש שנים.
החוזה נכנס לתוקף החל מה-1 ביולי של אותה השנה.
ב-26 באוגוסט ערך את הופעת הבכורה שלו בקבוצה בתיקו 1-1 נגד באייר לברקוזן.
ב-2 בנובמבר הבקיע את שער הבכורה שלו עבור המועדון במשחק נגד איסטנבול בשאקשהיר במסגרת שלב הבתים של הליגה האירופית.
בקיץ חתם באייאקס מליגת העל ההולנדית וכעבור עונה אחת בלבד חזר להופנהיים.
ב-29 באוגוסט 2025 חתם בספורטינג בראגה.
ב-28 במרץ 2017 גריליץ' ערך את הופעת הבכורה שלו בנבחרת אוסטריה בתיקו 1-1 נגד .
ב-27 במרץ 2018 הבקיע את שער הבכורה שלו בנבחרת בניצחון 0–4 נגד .
גריליץ' נכלל בסגל הנבחרת לקראת יורו 2020 ויורו 2024.
פלוריאנה לימה היא שחקנית אמריקאית.
היא שיחקה את מגי סוייר ב"סופרגירל".
היא החלה לגלם את הדמות דארסי קופר בעונה 2 של דרמה "מיליון דברים קטנים" וקודמה לצוות השחקנים הראשי של עונה 3.
לימה נולדה ב-1981 בסינסינטי, אוהיו, בתם של דניס לימה ואנג'לה מיינרד.
היא ממוצא איטלקי, אירי, אנגלי, ספרדי ופורטוגזי.
היא סיימה את לימודיה בתיכון פיירפילד ב-1999 והמשיכה ללמוד תקשורת באוניברסיטת המדינה של אוהיו.
לאחר הקולג', היא עבדה כעוזרת הפקה ב שלוחה של NBC בקולומבוס, אוהיו.
לאחר מכן החליטה לעבור ללוס אנג'לס כדי לקדם את קריירת המשחק שלה.
ב-2008 לימה שיחקה בקומדיה האינטרנטית "Poor Paul" ב־2012 בדרמה הרפואית "The Mob Doctor".
ב-2016 היא שיחקה בתפקיד קבוע במותחן "המשפחה".
בין השנים 2016–2017, לימה שיחקה את הבלשית מגי סוייר בעונה השנייה והשלוש של "סופרגירל" של CW.
בשנת 2018, לימה גילמה את דמותה של הפסיכיאטרית קריסטה דומונט בעונה השנייה של "המעניש" של נטפליקס.
בשנת 2019, לימה הצטרפה לעונה השנייה של " מיליון דברים קטנים" בתור הפיזיותרפיסטית דארסי קופר.
היא המשיכה בתפקיד קבוע גם בעונה השלישית של הסדרה.
שנהסדרהתפקידהערות2008שליחות קטלנית: יומני שרה קונורפרניבפרק: "The Turk"איך פגשתי את אמאהייליבפרק: "Rebound Bro"PrivilegedברמניתפיילוטMy Own Worst Enemyיאנוס טקבפרק: "Henry and the Terrible...
תפקיד ראשי (עונה 3)2023קפיצה קוונטיתסימוןבפרק: "Secret History"2024האנטומיה של גריינורה יאנגתפקיד חוזר (עונה 21)כללי המשחקקמיל פיקטתפקיד חוזר (עונה 2)
פלורה שלוטפה בידי זפירוס , המכונה גם השחר (L'Aurore), הוא ציור שמן משנת 1802 מאת הצייר הצרפתי פרנסואה ז'ראר.
היצירה מציגה את סיפור האהבה של פלורה – התגלמות האביב - וזפירוס, רוח המערב, מתוך המיתולוגיה היוונית־רומית.
הציור נוצר בשנת 1802 במסגרת סדרת עבודות שהוזמנו עבור בית מגוריו הפרטי של שר האוצר הצרפתי, שארל גודן.
כיום מצויה היצירה באוסף מוזיאון גרנובל.
הציור מציג צעירה בדמות פלורה, אלת האביב במיתולוגיה הרומית.
היא עירומה, ונראה כי היא עומדת על פני כדור הארץ.
סביב גופה מתאבך ערפל קל המסמל את זפירוס, אהובה ואל רוח המערב.
ממגעם נוצרים שפע פרחים הממטרים על פני התבל.
הצעירה משלבת את זרועותיה על חזהּ, עיניה עצומות, והיא שקועה בעצמה ושרויה באקסטזה.
הציור שואב השראה ממקורות מיתולוגיים.
הצייר מתייחס לסיפור האהבה של כלוריס (פלורה) וזפירוס, כפי שסופר ביצירתו של אובידיוס פסטיבלים (Fasti).
תיאור הפרחים, המצוירים בדיוק רב, הושפע מהאיורים הבוטניים של פייר־ז'וזף רדוּטה.
כאשר נפוליאון בונפרטה וחוג מקורביו אימצו אותו כצייר המועדף עליהם, פלורה שלוטפה בידי זפירוס (1802) הייתה חלק מסדרת יצירות שהוזמנו עבור בית מגוריו הפרטי של שר האוצר הצרפתי שארל גודן.
ככל הנראה, היצירה הוצבה בזוגיות עם ציור דנאֶה מאת אן-לואי ז'ירודה דה רוסי-טריוזון, הנמצא כיום במוזיאון לאמנויות יפות בלייפציג.
פלורוצפלוס הוא סוג נכחד של טמנוספונדילים צ'יגוטיזאוריים (chigutisaurid temnospondyls).
הוא ידוע מתצורת קאצ'אוטה (Cacheutá) בטריאס העליון (הקרניאן) של אגן קויו (Cuyo) ומתצורת אישיגואלאסטו (Ischigualasto) של אגן אישיגואלאסטו-וילה אוניון (Ischigualasto-Villa Unión), שניהם בצפון מערב ארגנטינה.
tenax), ששוים (קיבל שם) נקרא ב-1949 בתור מין של צ'יגוטיזאורוס (Chigutisaurus) ומויין מחדש בשם P.
cacheutensis), שקיבל את שמו ב-1953 כמין נוסף של צ'יגוטיזאורוס וקיבל שם חדש, פלורוצפלוס (Pelorocephalus) יחד עם טנאקס.
ischigualastensis), נקרא ב-1975 על שם התצורה בה נמצא.
tunuyanensis) נקרא בשנת 1948 אך מאז שונה שמו והפך שם נרדף למנדוזנסיס.
פלורוצפלוס מופיע בקלדוגרמה של ברכיופודיה (Brachyopoidea) משנת 2007 במחקרם של Ruta et al.
פלוריאן גרגואר קלוד לֶזֶ'ן הוא כדורגלן צרפתי המשחק בעמדת הבלם בראיו ואייקאנו מהלה ליגה.
לז'ן נולד בפריז והתחיל את הקריירה שלו בקבוצת הנוער של אגדה בשנת 2008. הוא ערך את הופעת הבכורה שלו בקבוצה הבוגרת ב-11 באפריל 2009 בליגה הרביעית.
בקיץ 2009 עבר לז'ן לאיסטר מליגה השנייה.
ב-19 בינואר 2010 ערך את הופעת הבכורה המקצועית שלו, בתיקו 0-0 מול גנגאן.
ב-7 ביולי 2011 חתם על חוזה לארבע שנים בוויאריאל הספרדית.
לאחר ששיחק בקבוצת המילואים, ויאריאל ב', הוא ערך את הופעת הבכורה שלו בקבוצה הבוגרת ב-6 בנובמבר 2011, בתיקו 0-0 עם אספניול.
בינואר 2013 הושאל לברסט מליג 1, וההשאלה הוארכה לעונה נוספת ביולי 2013.
ב-15 ביולי 2014 חתם על חוזה לשנתיים בז'ירונה מהליגה הספרדית השנייה.
ב-28 באוגוסט 2015 נמכר למנצ'סטר סיטי ומיד הושאל בחזרה לז'ירונה לעונה אחת.
ב-29 ביוני 2016 חתם על חוזה לארבע שנים באייבר מהלה ליגה.
ב-4 ביולי 2017 עבר לניוקאסל יונייטד מהפרמייר ליג האנגלית וחתם על חוזה לחמש שנים.
ב-11 בספטמבר 2020 הושאל לאלאבס מהלה ליגה לעונה אחת, וב-22 ביולי 2021 נרכש על ידי אלאבס.
ב-29 ביולי 2022 הושאל לראיו ואייקאנו בלה ליגה לעונה אחת.
ב-28 ביולי 2023 חתם על חוזה קבוע לארבע שנים בראיו ואייקאנו.
פלוריאן לורנץ מילר הוא כדורגלן גרמני המשחק בעמדת השוער בפרייבורג מהבונדסליגה.
מילר שיחק בנוער של פ.צ.
ב-2013 הצטרף לאקדמיה של מיינץ 05, וב-1 ביולי 2016 חתם על חוזה מקצועני בקבוצת המילואים של המועדון, ששיחקה אז בליגה השלישית.
הוא ערך את הופעת הבכורה שלו בליגה השלישית בעונת 2015/2016, כשהחליף את יאניק הות' בהפסד 5–1 לקמניצר ב-16 באפריל 2016.
לקראת עונת 2016/2017 צורף מילר לסגל הקבוצה הבוגרת של מיינץ, ששיחקה בהבונדסליגה.
ב-15 בספטמבר 2020 הושאל מילר לפרייבורג מהבונדסליגה לעונה אחת, ומיד הפך לשוער הראשון לאחר עזיבתו של אלכסנדר שוולוב.
ב-16 ביוני 2021 חתם מילר על חוזה לארבע שנים בשטוטגרט מהבונדסליגה.
באוקטובר 2015 זומן מילר לנבחרת גרמניה עד גיל 19 וערך את הופעת הבכורה שלו ב-9 באוקטובר 2015 בניצחון ידידות 1–0 על מקסיקו.
ב-2021 נכלל בסגל הנבחרת האולימפית לאולימפיאדת טוקיו.
פְּלוּרָלִיזְם (Pluralism; מלטינית Pluralis, מילולית: רב, מרובה, בעברית: רבגוניות) הוא מונח מתחום הפילוסופיה, מדע המדינה וסוציולוגיה.
הגישה הפלורליסטית מכירה בכך כי למין האנושי ישנן דרכי חשיבה שונות, אשר אינן תמיד עולות בקנה אחד.
פלורליזם הוא אחד מערכי היסוד בדמוקרטיה הליברלית שכן הוא מכיר בזכויות המיעוט.
על פי הפלורליזם, יש להעניק שוויון זכויות וחופש ביטוי לקבוצות שונות בחברה כך שתוכלנה לבטא את השונות ביניהן ולהתאגד במסגרות שונות.
הפלורליזם מכבד את ריבוי הקולות האנושיים ואת ביטוייהם המגוונים.
פלורליזם יכול לבוא לידי ביטוי בתחומים שונים: פלורליזם חינוכי, פלורליזם כלכלי, פלורליזם פוליטי ואי-אלימות .
חברה מוכרת כ"חברה פלורליסטית" כאשר היא מתפקדת כחברה פתוחה בעלת מגוון תרבותי אשר יש בה הכרה ולגיטימציה להבדלים בין הקבוצות השונות, תוך שימור מורשתן התרבותית, ואשר מאפשרת לקבוצות השונות לשמור על ייחודן, כבודן ומעמדן.
חברה פלורליסטית נזקקת למערכת חברתית הדוגלת בערכי שוויון וסובלנות ובנכונות לחיות יחד מתוך כבוד הדדי, הכרה הדדית והסכמה בין הקבוצות השונות.
כאשר הקיטוב פוליטי גדל והחברה מתפלגת למספר מחנות הנמצאים ביחסי קונפליקט, החברה הופכת לחברה משוסעת.
משטר שאינו פלורליסטי ומדכא קבוצות שונות מבחינה כלכלית, חברתית, דתית ותרבותית מביא על פי רוב לתרעומת ואיבה, הן כלפי המשטר והן בין הקבוצות השונות בחברה.
חברה דמוקרטית שאינה מעניקה לאזרחיה פלורליזם מכונה לעיתים "דמוקרטיה טוטליטרית".
במידה רבה, פלורליזם הוא מצב בו אומה או חברה מורכבות מקבוצות אוכלוסייה הנבדלות זו מזו מבחינת המוצא האתני, הרקע התרבותי, הדת וכדומה.
מדינות הדוגלות בפלורליזם, כדוגמת ארצות הברית, מאפשרות שמירה על זהותן העצמית של קבוצות כאלה בתוך חברה או מדינה.
חברה פלורליסטית הדוגלת ברב-תרבותיות, מנוגדת במידת מה לאידאולוגיית כור ההיתוך השואפת ליצירת דמיון תרבותי בין אזרחים מרקעים שונים ולהטמעה מוטבת של מהגרים המגיעים ממדינות שונות.
מימוש הפלורליזם מתאפשר בזכות קיומם של שני ערכים חשובים:
סובלנות – נכונות לקבל את השונה ולכבד את זכותו של הזולת, לשמור על שונותו ולתת לה ביטוי.
הפלורלים ניכר בתחומי הכלה - הנכונות לקבל מנהגים של האחרים.
הסכמיות – הסכמה בין כלל הקבוצות והפרטים במדינה על כללי משחק שיהוו את המסגרת בתוכה תוכל לפעול החברה.
מסגרת שתאפשר חיים משותפים תוך שמירה על הייחודיות והשונות של כל פרט וקבוצה במדינה.
ככל שיש יותר הסכמיות בנושאים מרכזים במדינה, כך גדלה היציבות השלטונית.
פלורנטין היא שכונה בדרום תל אביב, שעד שנת 1948 הייתה חלק מיפו.
היא נקראת על שמו של שלמה פלורנטין.
השכונה ממוקמת בין הרחובות העלייה במזרח, אליפלט במערב, דרך יפו מצפון ודרך שלמה (סלמה) מדרום.
השכונה הוקמה בשנת 1927 מדרום לשכונת המרכז המסחרי, על-פני פרדס רחב ידיים.
פלורנטין נוסדה על ידי דוד אברבנאל והקבלן שלמה (סלומון) פלורנטין, שעלה לישראל מסלוניקי שביוון.
השכונה תוכננה כשכונה בורגנית המשלבת עסקי מלאכה, תעשייה זעירה ומסחר, לצד בניינים בני 3 עד 4 קומות שרחובות צרים ביניהם.
היא נוסדה כחלק מיפו, למרות שילדי השכונה התחנכו במוסדות תל אביב.
בשנת 1936, בעקבות המרד הערבי הגדול, פרץ סכסוך בין תושבי השכונה לעיריית יפו, והתושבים פתחו במרד מיסים והקימו ועד מקומי שדאג לספק שירותי ניקיון ורווחה לתושבים.
השכונה סופחה לתל אביב מעט אחרי כיבוש יפו במלחמת השחרור.
בראשיתה אוכלסה פלורנטין בעולים יהודים מיוון, פולין, צפון אפריקה, בולגריה, טורקיה ובוכרה.
לקראת סוף שנות ה-60 של המאה העשרים החלה נטישת השכונה על ידי תושביה המקוריים, שאת מקומם תפסו עסקי מסחר ותעשייה זעירה.
בשנת 1991 הכריזה עיריית תל אביב על פרויקט התחדשות אזורי שנמשך עד לסוף העשור ומאז מובילות אותו יוזמות פרטיות הכוללות שיפוץ מבנים ותיקים, בניית בתי דירות, פתיחתם של בתי קפה, מקומות בילוי, גלריות, סדנאות אמנים צעירים וחנויות מעצבים, תוך חיסול התעשיות הוותיקות, כמו ביגוד וריהוט.
עלויות המגורים והשכירות, הנמוכות יחסית לשכונות תל אביביות מבוססות יותר, מושכות לפלורנטין צעירים רבים ו"בליינים" החיים בצד האוכלוסייה הוותיקה ההולכת ומצטמצמת.
עם זאת, סמיכותה של השכונה לאזור התחנה המרכזית החדשה וריכוזי העובדים הזרים בסביבתה לא מסייעים לתדמיתה המתחדשת.
מגמת ההתחדשות עוררה את שוק הנדל"ן בשכונה, וגרמה למספר בעלי בתים להגיש תביעות נגד תושבי שכונה ותיקים החיים בהסכם דמי מפתח, בשאיפה לקבל לראשונה אחרי עשרות שנים תמורה ריאלית לנכסים שברשותם.
כפועל יוצא מספר משפחות נאלצו לעזוב וגדל ריכוז הצעירים בשכונה.
באוקטובר 2006, לאחר שעלתה רמת הפשיעה בשכונת פלורנטין, הוחלט לתגבר את המשטרה בשוטרי משמר הגבול.
תושבי השכונה, ביחד עם פעילים מארגונים חברתיים, יצאו להפגנות כנגד תוכנית זו.
ההחלטה לא בוטלה רשמית, אך מאז המחאה שוטרי מג"ב לא פועלים בשכונה.
בשכונה שוכן מוזיאון לתולדות הלח"י, שממוקם בבניין שבו נרצח מייסד הארגון, אברהם שטרן (יאיר), על ידי אנשי הבולשת הבריטית שעצרו אותו, והוא קרוי על שמו "בית יאיר".
בקצה המערבי של השכונה נמצאת "גינת דרויאנוב" ובה מגרש כדורסל, משחקי ילדים ודשא.
לצידה גם בניין המשמש אמנים במסגרת "סדנאות האמנים", ושני חדרים שמשמשים את "מהפך", תנועת סטודנטים שעוסקת בחינוך.
בשנת 2016 נבנה על שטחה של "גינת דרויאנוב", בית ספר "דרויאנוב".
בעקבות מאבק חברתי שניהלו תושבי השכונה הוקמה במקומה "גינת אליפלט".
שוק לוינסקי, הנמצא בחלק המזרחי של השכונה.
בית הכנסת "אהבת חסד" (רחוב אברבנאל 54), בעל סגנון הבניה האופייני לשכונה בראשיתה.
נוסד על ידי רב השכונה הרב יצחק ידידיה פרנקל.
שוק העלייה, הנמצא ברחוב העלייה פינת רחוב וולפסון, הוא מבנה באוהאוס שהוקם בשנת 1938. המבנה נהרס ברובו על ידי העירייה ב-6 באפריל 2012 ובמקומו הוקם מתחם מגורים בשם "פלורנטין וילג'" וקאנטרי עירוני על בסיסו של מבנה השוק המקורי, שחלקו החיצוני הוכרז כמבנה לשימור.
השכונה ידועה בתור בירת אמנות רחוב של תל אביב.
ניתן למצוא בה ציורי קיר רבים של אמני רחוב מקומיים מוכרים כמו Dede, קלון, Konw Hope ואחרים שהתחילו את דרכם בסימטאותיה.
פלורידה היא מדינה בדרום-מזרח ארצות הברית.
פלורידה היא המדינה השלישית במספר תושביה בארצות הברית (אחרי קליפורניה וטקסס).
העיר הגדולה במדינה היא ג'קסונוויל, והמטרופולין הגדולה ביותר, המונה למעלה מ-6 מיליון נפש, היא זו שסביב העיר מיאמי.
פלורידה גובלת בג'ורג'יה בצפון, באוקיינוס האטלנטי במזרח, במצר פלורידה בדרום, במפרץ מקסיקו במערב ובאלבמה בצפון מערב.
הספרדים הגיעו לחופי פלורידה במאה השש-עשרה בעונת הפריחה של האקלים המקומי ומשום כך קראו לאזור לה טיירה פלורידה (בספרדית: La Tierra Florida, "הארץ הפרחונית") והכינוי התקצר לפלורידה (בספרדית: Florida, "פרחונית").
עדויות ארכאולוגיות מעידות על כך שפלורידה הייתה מיושבת על ידי אינדיאנים קודם לגילוייה על ידי מגלה הארצות הספרדי, חואן פונסה דה ליאון, באפריל 1513.
במהלך השנים שלאחר הגילוי הקימו הן הצרפתים והן הספרדים מושבות באזור.
בחוזה פריז, שסיים את מלחמת שבע השנים קיבלה בריטניה את פלורידה אך בתום מלחמת העצמאות האמריקאית נתנה את המושבה לספרד.
בהסכם אדמס-אוניס משנת 1819 החכירו הספרדים את המדינה לארצות הברית בתמורה לוויתורה של ארצות הברית על דרישותיה בטקסס.
ב-3 במרץ 1845 הפכה פלורידה למדינה ה-27 במדינות ארצות הברית.
ב-10 בינואר 1861, שלושה חודשים לפני תחילת מלחמת האזרחים, פרשה פלורידה מהאיחוד ועשרה ימים לאחר מכן הייתה מהמדינות המייסדות של הקונפדרציה.
ברם, שיעורי ההשתתפות של תושבי פלורידה במלחמה היה זעום.
עד אמצע המאה ה-20, הייתה פלורידה המדינה הכי פחות מאוכלסת מבין מדינות הדרום.
אלימות גזענית וחיפוש אחר הזדמנויות טובות יותר גרמו למספר שיא של שחורים לעזוב את דרום ארצות הברית בהגירה הגדולה לעבר הצפון והמערב התיכון.
ארבעים אלף שחורים, שהיוו חמישית מהאוכלוסייה בשנת 1900, עזבו את המדינה.
בשנות ה-20 של המאה ה-20 חלה עלייה חדה בתיירות הנכנסת לפלורידה, אשר גרמה לפיתוח של אזורי תיירות ונופש.
העלייה נבלמה בעקבות שני הוריקנים ב-1926 וב-1928, ולאחר המשבר הכלכלי העולמי של 1929 נדרשו לפלורידה כ-10–15 שנה להשתקם מהמשבר.
בעקבות מלחמת העולם השנייה, הגיע לפלורידה גל גדול של מהגרים, אשר בחרו להתיישב בה בשל יוקר המחיה הנמוך, הצמיחה הכלכלית ומזג האוויר הנוח.
כיום היא המדינה השנייה בגודלה בדרום ארצות הברית (אחרי טקסס) והמדינה השלישית בגודל אוכלוסייתה בארצות הברית כולה.
בית המחוקקים של פלורידה מורכב מסנאט בן 40 חברים, ומבית נבחרים בן 120 חברים.
המושל הנוכחי של פלורידה הוא רון דה-סנטיס מהמפלגה הרפובליקנית, וחברי הסנאט המייצגים את המדינה הם: מרקו רוביו וריק סקוט הרפובליקנים.
בית המשפט העליון בפלורידה מורכב מנשיא ושישה שופטים.
על פי חוקת פלורידה אזרחי פלורידה יכולים לאסוף חתימות על מנת ליזום תיקונים לחוקה.
בין השנים 1988 ל-2007, היו 800 הרשעות בשחיתות פדרלית בפלורידה, יותר מכל מדינה אחרת.
פלורידה שולחת 29 נציגים לחבר האלקטורים, ולכן יש לה חשיבות רבה בבחירות לנשיאות ארצות הברית.
פלורידה היא מדינה מתנדנדת ונחשבת לגדולה מבין מדינות אלו.
בשל כך, המדינה המושכת תשומת לב רבה מצד המועמדים לנשיאות במהלך הקמפיינים שלהם טרם הבחירות.
משנות השלושים ועד חלק ניכר משנות ה-60, פלורידה הייתה למעשה מדינה של מפלגה אחת אשר נשלטה על ידי דמוקרטים שמרנים לבנים, והם היו בעלי שליטה רבה בקונגרס.
מאז שנות השבעים, המצביעים הלבנים השמרנים במדינה עברו במידה רבה מהמפלגה הדמוקרטית למפלגה הרפובליקנית.
על אף שרוב המצביעים הרשומים בפלורידה הם דמוקרטים, היא המשיכה לתמוך במועמדים לנשיאות הרפובליקנים עד שנת 2004, למעט ב-1976 וב-1996, בחירות בהן המועמד הדמוקרטי היה ממדינות הדרום.
בבחירות לנשיאות ב-2008 וב-2012 ניצח ברק אובמה במדינה אף על פי שהוא נחשב למועמד ממדינות הצפון, הייתה זו הפעם הראשונה מאז 1944 שפלורידה מעניקה את מרב קולותיה למועמד ממדינות הצפון, תוך שהוא נתמך במיוחד על ידי בוחרים צעירים, עצמאים, מיעוטים וההיספנים.
מאז אמצע המאה העשרים נחשבה פלורידה למדינה אשר חוזה את תוצאות הבחירות, המועמדים שניצחו בסופו של דבר בבחירות ניצחו בפלורידה 15 פעמים מאז 1952, כמו כן, מלבד דונלד טראמפ ב-2020, כל מועמד שניצח בפלורידה מאז הבחירות לנשיאות ארצות הברית 1996 ניצח בבחירות עצמן.
הבחירות לנשיאות ארצות הברית בשנת 2000 היו בסימן מאבק צמוד לאורך כל הדרך בין ג'ורג' ווקר בוש מהמפלגה הרפובליקנית לבין אל גור מהמפלגה הדמוקרטית.
בבחירות אלו, לפלורידה הייתה משמעות גדולה ומסוקרת בבחירת הנשיא הנבחר.
בערב יום הבחירות, בין 19:50 ל-20:00 בערב, עם סגירת הקלפיות בפלורידה (הרפובליקנית בעיקרה), רשתות הטלוויזיה הכריזו שגור ניצח בפלורידה בהתבסס על סקרים.
המדינה אימתה את ניצחונו של בוש בהפרש של 537 קולות.
בפלורידה עונש מוות קיים בחוק.
אם אדם שביצע עבירה שתרמה ישירות למותו של אדם, אז הוא יואשם ברצח מדרגה ראשונה.
שני העונשים היחידים העומדים לרשות החוק במדינה, הם מאסר עולם ועונש מוות.
אם אדם מבצע עבירה, אך לא היה התורם הישיר למותו של הקורבן, אז הוא יואשם ברצח מדרגה שנייה.
פלורידה היא אחת משבע מדינות ארצות הברית בה אין מס הכנסה אישי.
במדינה יש מע"מ בשיעור של 6%, אולם רשויות מקומיות יכולות לגבות מס נוסף ולכן שיעור המע"מ משתנה בין 6% ל-7.5%.
הכלכלה המקומית בפלורידה שווה כטריליון דולרים (1,000,000,000,000$) והיא הרביעית בגודלה בארצות הברית.
התוצר המקומי הגולמי שלה שווה כ-5% מכלכלת ארצות הברית.
המגזרים הבולטים ביותר בה הם מסחר, תחבורה, בנקאות ונדל"ן.
מרכז החלל קנדי נבנה בשנות ה-60 של המאה ה-20 ובעקבותיו עברו למדינה תעשיות חלל ואוויר רבות, ביניהן נאס"א.
חלק חשוב נוסף בכלכלתה של פלורידה הוא מגזר התיירות.
מזג האוויר החם וחופי הרחצה הארוכים מהווים אתר תיירות מועדף.
במדינה מספר רב של אתרים ובהם דיסניוורלד, סי-וורלד, אולפני יוניברסל פלורידה, מרכז החלל קנדי ונמל החלל קייפ קנוורל (הנמצאים בכף קנברל), הנמצאים באזור אורלנדו.
מספר רב של אטרקציות תיירותיות נוספות נמצאות באזור מיאמי ובאזור טמפה.
בשנת 2016 העסיק ענף התיירות במדינה כמעט 1.4 מיליון עובדים.
בשנת 2015, פלורידה שברה את השיא של 100 מיליון תיירים כשאירחה שיא של 105 מיליון מבקרים.
המדינה קבעה שיאים של תיירות במשך שמונה שנים ברציפות, כאשר בשנת 2018 שברה את שיא המבקרים עם 126.1 מיליון מבקרים.
ענפים עיקריים הם גידול הדרים ופירות, וכן כריית פוספטים (זרחות).
פלורידה ידועה בפירות ההדר שלה והמחוז הידוע בהדרים שלו הוא מחוז אינדיאן ריבר, הממוקם במרכז פלורידה.
פירות ההדר מהווים מרכיב חשוב בכלכלת המדינה, מסמלים את המדינה ואף מופיעים על לוחיות הרישוי של המכוניות במדינה.
המדינות העיקריות שפלורידה מייצאת אליהם הם ברזיל, קנדה, מקסיקו, גרמניה וקולומביה.
בשנת 2009 דיג היה ענף ששווה 6 מיליארד דולר במדינה, ענף שהעסיק 60,000 משרות למטרות ספורט ומסחר.
ההכנסה לנפש משתנה מאוד לפי אזור, גאוגרפיה ומקצוע, צפון פלורידה והמחוזות הכפריים של פלנטה הם העניים ביותר במדינה.
נכון ל-2018 בפלורידה שיעור עוני של 14.0% והוא השבע עשרה הנמוך ביותר ממדינות ארצות הברית.
ערי חוף רבות במדינה כוללות כמה מהאזורים העשירים לנפש בארצות הברית.
בשנת 2018 היו במדינה יותר מ-427,824 מיליונרים, המספר הרביעי בגובהו במדינה.
בשנת 2017 ההכנסה האישית בפלורידה לנפש הייתה 47,684 דולר, במקום ה-26 במדינה.
שיעור האבטלה במדינה בספטמבר 2018 עמד על 3.5%, הנתון ה-18 הנמוך ביותר ממדינות ארצות הברית.
בפלורידה 131 נמלי תעופה ציבוריים.
ישנם שבעה נמלי תעופה מרכזיים ובינוניים בפלורידה, שניים מהגדולים שבהם הם נמל התעופה הבינלאומי של מיאמי ונמל התעופה הבינלאומי אורלנדו.
חלק ניכר משטחה של מדינת פלורידה נמצא על חצי אי הגובל ממערב במפרץ מקסיקו, באוקיינוס האטלנטי ממזרח ובמצרי פלורידה מדרום.
הנקודה הגבוה ביותר במדינה היא בריטון היל - 105 מטרים מעל פני הים.
לפלורידה אקלים סובטרופי גשום ובדרום המדינה האקלים טרופי.
החורף והסתיו חמימים ויבשים, והאביב והקיץ חמים ולחים.
הטמפרטורות הגבוהות הממוצעות בסוף יולי הן סביב ה-32–34 מעלות צלזיוס.
הטמפרטורות הנמוכות הממוצעות בתחילת עד אמצע חודש ינואר נעות בין 4–7 מעלות צלזיוס בצפון פלורידה ועד מעל 19–20 מעלות צלזיוס במיאמי בדרום המדינה.
בסך הכל עם טמפרטורה יומית ממוצעת 21.5 מעלות צלזיוס, פלורידה היא המדינה החמה ביותר בארצות הברית.
בקיץ, הטמפרטורות גבוהות בכל המדינה אך כמעט ולא עוברות את ה-38 מעלות צלזיוס.
הטמפרטורה החמה ביותר שנרשמה אי פעם בפלורידה הייתה 44 מעלות צלזיוס, אשר נמדדה ב־29 ביוני 1931 במונטיצ'לו.
הטמפרטורה הקרה ביותר שנמדדה הייתה –19 מעלות צלזיוס, ב-13 בפברואר 1899, במרחק של 64 ק"מ בלבד, מטלהסי.
בשל האקלים במדינה שלג הוא דבר נדיר בפלורידה.
הכינוי של פלורידה הוא "Sunshine State", אך למרות זאת מזג אוויר קשה הוא תופעה שכיחה במדינה.
מרכז פלורידה ידועה כבירת הברק של ארצות הברית, מכיוון שהיא חווה תופעות של סופות ברקים יותר מכל מקום אחר במדינה.
בפלורידה יש את אחת מכמות המשקעים הגבוהות ביותר במדינה כלשהי, הסיבה העיקרית לכך היא מכיוון שסופות רעמים נפוצות בחלק גדול מהמדינה החל מסוף האביב ועד תחילת הסתיו.
החלק המזרחי של המדינה הכולל את אורלנדו וג'קסונוויל מקבלות בין 2,400 ל-2,800 שעות שמש בשנה.
שאר המדינה, כולל מיאמי, מקבלת בין 2,800 ל-3,200 שעות בשנה.
סופות הוריקן מהוות איום קשה בכל שנה מ-1 ביוני עד 30 בנובמבר, במיוחד מאוגוסט עד אוקטובר.
פלורידה היא המדינה המועדת ביותר להוריקן, עם מים סובטרופיים או טרופיים על קו חוף ארוך.
מבין הסערות בקטגוריה 4 ומעלה שפקדו את ארצות הברית 83% פגעו בפלורידה או בטקסס.
בין השנים 1851 ועד 2006 היו בפלורידה לא פחות מ-114 סופות הוריקן בעוצמות שונות, 37 מהן בעוצמה של 3 ומעלה.
נדיר שעונת ההוריקן במדינה עוברת ללא סופה טרופית אחת לפחות בעוצמה שונה.
ב-12 באוגוסט 1992 סופת הוריקן אחת - הוריקן אנדרו גרמה למדינה נזק של 25 מיליארד דולר.
בשנת 2004 פגעו במדינה ארבע סופות הוריקן: הוריקן צ'ארלי ב-13 באוגוסט, הוריקן פרנסס ב־14 באוגוסט - 5 בספטמבר, הוריקן אייוון ב-16 בספטמבר והוריקן ג'ין ב-25 בספטמבר-26 בספטמבר.
סופות אלה גרמו למדינה נזק משוער כולל של כ-42 מיליארד דולר.
ב-10 בספטמבר 2017 פגעה במדינה סופת ההוריקן אירמה.
שגרם לשליש מתושבי המדינה להיות מנותקים מחשמל לכמה ימים.
בעקבות הסופה העוצמתית, נשיא ארצות הברית דאז דונלד טראמפ הכריז על פלורידה כאזור מוכה אסון.
בספטמבר 2024 האזור סבל מהוריקן הלין והיו אבידות בנפש.
בפלורידה סוגים רבים של חיות בר, בהם אפשר למצוא יונקים ימיים, כגון: דולפינן מצוי, נתב קטן-סנפיר, בלנה שחורה, תחש נהרות קריבי ועוד.
יונקים, כגון: פומת פלורידה, לוטרה צפון-אמריקנית, ארנב כותנה מזרחי, אייל פרדי לבן-זנב, שועל מצוי, שועל אפור מצוי, ארמדיל טאטו, אופוסום וירג'יניה ועוד.
זוחלים, כגון: דרימרכון, צב ים גלדי, עכסן גב-יהלום מזרחי, צב גופרי, צב ים ירוק, אליגטור אמריקני, תנין אמריקאי ועוד.
ציפורים, כגון: בז נודד, עיטם לבן-ראש, פלמינגו אמריקני, קרקרה צפונית, דיית החלזונות, שלך (Osprey), מגלן לבן, כפן ורוד, עגור קנדי, עגור אמריקאי, שחף (סוג), שקנאי חום, שקנאי אמריקני, תרנגול הודו מצוי, עורבני פלורידה החי רק בפלורידה, אוח השלג, גיבתון השלג, אלקה חדת-מקור, ברווז הרלקון גיבתון השלג ועוד.
בפלורידה יש גם יותר מ-500 מיני בעלי חיים וכ-1,000 חרקים שאינם נפוצים המצויים ברחבי המדינה, כגון: פיתון בורמזי, איגואנה ירוקה, קרפדת קנים, טווס מצוי, תוכי נזירי, קוף ורווט, זהרון, זיקית תימנית, טגו ארגנטינאי, ציקלה ועוד רבים.
בפלורידה יותר מ-41,843 ק"מ של יערות.
בפלורידה ישנם כ-3,000 סוגים של פרחי בר.
זוהי המדינה השלישית הכי מגוונת בארצות הברית מבחינה זו, מאחורי קליפורניה וטקסס.
בפלורידה אוכלוסיות פראיות של קוקוס המשתרעות לאורך החוף המזרחי מקי וסט ועד מפרץ יופיטר, ובמעלה החוף המערבי מאי מרקו ועד סרסוטה.
רבים מאיי האלמוגים הקטנים ביותר הם בפלורידה קיז.
שונית פלורידה היא שונית האלמוגים החיה היחידה בארצות הברית היבשתית.
זוהי גם מערכת שונית האלמוגים השלישית בגודלה בעולם, אחרי שונית המחסום הגדולה באוסטרליה ומערכת שוניות המחסום בבליז.
חלק גדול מהשונית נמצא בתוך פארק ג'ון פנקאמפ קורל ריף סטייט, שהיה הפארק התת-ימי הראשון בארצות הברית.
הפארק מכיל צמחייה טרופית, חיים ימיים ועופות ים.
כמעט 1,400 מינים של צמחים ובעלי חיים ימיים, כולל יותר מ-40 מינים של אלמוגים מאובנים ו-500 מינים של דגים, חיים בשונית פלורידה.
כמו שוניות אלמוגים אחרות בעולם, שונית פלורידה ניצבת בפני איומים רבים כמו דיג יתר, פלסטיק באוקיינוס, הלבנת אלמוגים עליית מפלס היום ושינוי בטמפרטורת פני הים.
אגם אוקיצ'ובי הוא האגם הגדול בפלורידה, האגם העשירי בגודלו בארצות הברית, והרביעי בגודלו ללא הימות והאגמים אשר גובלים בקנדה.
נכון ל-1 ביולי 2019 מפקד האוכלוסין בארצות הברית מעריך כי אוכלוסיית פלורידה הייתה 21,477,737, גידול של 14.24% מאז מפקד 2010. במפקד 2010 אוכלוסיית המדינה הייתה 18,801,310. בדצמבר 2014, פלורידה עלתה לראשונה על כמות אוכלוסיית מדינת ניו יורק ובכך הפכה למדינה השלישית בגודלה באוכלוסיית מדינות ארצות הברית.
יהדות פלורידה מונה כ-753,865 יהודים, המהווים כ-3% מכלל אוכלוסיית המדינה.
הקהילה מהווה את הקהילה היהודית השלישית בגודלה מקרב מדינות ארצות הברית.
רוב יהודי המדינה מרוכזים במטרופולין מיאמי, כאשר מעל 100 אלף מהם חיים במיאמי עצמה.
השאר חיים בעיקר בדרום פלורידה, מרכז פלורידה וג'קסונוויל, ומיעוטם חיים בידית של פלורידה.
בפלורידה השיעור הגבוה ביותר בארצות הברית של אנשים מעל גיל 65 (17%).
מתגוררים בה פנסיונרים מבוגרים רבים, אשר לאחר יציאתם לגמלאות עברו אליה מכל רחבי ארצות הברית ובעיקר מהערים הקרות, על מנת לנפוש וליהנות ממזג האוויר החמים.
מסיבה זו יש בפלורידה אחוז גבוה של נהגים קשישים ועסקים הפונים אל אוכלוסיית הקשישים.
כמו כן מתנהלים בה מחקרים רבים הקשורים בזקנה.
כשני שלישים מאוכלוסיית פלורידה נולדו במדינה אחרת, הנתון השני בגובהו מכלל מדינות ארצות הברית.
לפלורידה קבוצות ספורט רבות בענפים רבים, המרכזיות שבהן הן, שתי קבוצות בייסבול בליגת ה-MLB, שתי קבוצות כדורסל בליגת ה-NBA, שלוש קבוצות פוטבול ב-NFL, שתי קבוצת בליגת ההוקי קרח, NHL ו-4 קבוצות כדורגל ב-MLS.
סמלי מדינת פלורידה דגל סמל מוטו כינוי דגל פלורידהFlag of Florida סמל פלורידהSeal of Florida "באל נשים מבטחנו""In God We Trust" "מדינת השמש הזורחת""Sunshine State" עץ פרח ציפור בעל חיים דקל סבלSabal Palm פרח התפוזOrange blossom חקיין צפוניMimus polyglottos פומת פלורידהFlorida panther
פלוריסיינטה היא טלנובלה ארגנטינאית, שנוצרה על ידי כריס מורנה ושודרה בשנים 2004–2005. שודרה בישראל בין השנים 2005 -2006 על ידי הערוץ פוקס קידס (2005) וג'טיקס (2006).
בעקבות הצלחתה של הסדרה בארץ כוכבי הסדרה הגיעו לישראל לסיבובי הופעות.
כיום הסדרה זמינה לצפייה ב-yesVOD kids ומשודרת בשידורים חוזרים בערוץ Kidz למנויי yes.
הסדרה, מבית היוצר של כריס מורנה, מופקת על ידי אותו צוות הפקה של הסדרה "קטנטנות".
צילומי הסדרה החלו ב-15 במרץ 2004 בארגנטינה.
לאחר הצלחת הסדרה בשנת 2024 יצאה סדרת הבת שלה "מרגריטה", המספרת את עלילתה של מרגריטה בתם של מקסימו ופלורנסיה.
פלורנסיה (פלור) פזארינו (סנטיז'ן), בחורה בת 20 מלאת חיים ושמחה שמאמינה בפיות שלה ששומרות עליה, וחולמת למצוא יום אחד את האביר על הסוס הלבן שלה.
פלור התייתמה מאימה בגיל צעיר, גדלה עם דודתה טיטינה והאמינה כי אביה ברח אל הים ביום שאימה נפטרה ומאז נעלמו עקבותיו, אך בהמשך הסדרה מתגלה שמי שחשבה שהוא אביה הוא לא והיא בעצם ביתו של אלברטו סנטיז'ן, אביהן של דלפינה וסופיה ובעלה של מללה.
פלור וחבריה: קלרה, נטה, פצ'ה ובטה הקימו להקת רחוב, ויחד הם יוצרים מוזיקה כשפלור היא סולנית הלהקה.
בצד השני של הסיפור, פדריקו פריצנוולדן, איש ממורמר וקשה רוח, מחליט לחזור למשפחתו ולאחיו לאחר שנסע עם חברתו המרשעת דלפינה.
אחיו של פדריקו; פרנקו, ניקולס, מיה, מרטין ותומאס הם ילדים מופרעים וקשי התנהגות, לכן פדריקו מחליט להיעזר במטפלת, אך לא מצליח לבחור את המתאימה.
הוא מכיר את פלור במסיבה שהאחים שלו מארגנים בבית (מבלי ידיעתו והסכמתו) שבה פלור היא הזמרת.
פלור שרה במסיבה נוספת שאחיו של פדריקו מארגנים ופדריקו מגיע ושוכח שם את הארנק שלו.
באותו לילה מגיעה פלור כדי להחזיר לפדריקו את הארנק שלו ששכח במסיבה, ומכיוון שפדריקו אמר לגרטה האומנת, שמי שתתדפוק ראשונה בדלת היא תהיה העוזרת, פלור דופקת בדלת והוא מציע לה בית ועבודה והיא מסכימה.
האחים של פדריקו מאשימים את הזמרת בכל המעשים שקרו בבית, לכן פלור מסתירה ממנו שהיא הזמרת.
העלילה מסתבכת כאשר פדריקו ופלורנסיה מתאהבים, אך דלפינה, חברתו של פדריקו, לא רוצה להיפרד ממנו בגלל עושרו ולכן היא משקרת ואומרת לו שהיא בהריון, שהיא מאבדת את התינוק, ולבסוף כדי שיתחתנו מעמידה פנים שבעקבות איבוד התינוק היא חולה ועומדת למות.
בפרקי הסיום של הסדרה, הוא מגלה את השקר, ומתחתן עם פלורנסיה בסתר.
לפני שתהליך הגירושין מסתיים פדריקו נדרס על ידי רכב, בניסיון להציל את הרוזן מקסימו אוגוסטו קלדרון דה-לה הוז'ה וכשפלור שבורה בעונה השנייה משחק מקסימו את תפקידו של פדריקו ופלור מתאהבת בו.
פלורנסיה איבדה את אהבת חייה, בני משפחת פריצנוולדן האהובים עליה נמצאים תחת חסותן של דלפינה ומללה המרשעות אשר מנצלות את החוק שלצידן כדי להתעלל במתגוררי הבית ובמיוחד להשפיל את פלור.
הכול שחור בחייה של פלורנסיה, אך הכול עומד להשתנות.
מקסימו אוגוסטו קלדרון דה לה הוז'ה, רוזן של קריקורגן, לא זוכר דבר ממעשיו בשעתיים האחרונות שבהן פדריקו השתלט על גופו.
הוא נופל, כאשר הוא מתעורר הוא רואה את פלור כששניהם לכודים בערמת קצף בסמטה.
אף אחד מהשניים לא יודע מיהו השני, הרושם הראשוני הופך לקונפליקט ובין השניים נוצרת משיכה.
מקסימו רק רוצה להמשיך את חייו הרגועים של רווק רודף נשים, אך הודעה בלתי צפויה משנה את תוכניתו : לא ידוע איך, מתי ולמה קיבל את סמכות על אפוטרופוס ילדי פריצנוולדן.
החל מאותו הרגע, מקסימו מרגיש שעליו לקחת את האחריות שהוטלה עליו.
אך הדו-קיום באחוזת פריצנוולדן לא יהיה קל לבן אדם כמו מקסימו.
היחסים בין דלפינה לפלורנסיה מתוחים מיום ליום והמריבות בבית מתרבות.
מקסימו מתחיל להרגיש משיכה לפלור, אך פעמים רבות הוא לא מסוגל להתעלם מנוכחותה של דלפינה האלגנטית והיפה.
פלורנסיה בדרך להפוך לאשת עסקים, מיליונרית, והיא חשה כי סוף סוף תוכל לחיות לצד אהבתה הגדולה והאמיתית (אך היא מרגישה שהיא בוגדת באהבתה הגדולה לפדריקו שמת בעונה הראשונה).
פלורנסיה מתלבטת בין מקסימו ללורנסו- בעלה של דלפינה ומזכירו של מקסימו שהתאהב בפלורנסיה.
היא מאוהבת במקסימו, אך לורנסו עושה הכול כדי שהיא תאהב אותו : הוא משקר לה ולכולם ועושה את עצמו נכה (ש"נרפא" בשלב מאוחר יותר).
הודות לתוכניתה הזדונית של דלפינה, פלור חוששת כי מקסימו הוא השותף שלה (של דלפינה), עד שהיא רואה את קלטת וידאו שהשאיר פדריקו.
היא מראה אותה לפרנקו, שלא מסכים להראות אותה למקס.
דלפינה מגיעה לחדר בזמן שפלור ופרנקו רואים את הקלטת אך היא לא מצליחה לצפות בה.
פלור נוסעת לקריקורגן לאחר שמקס נוסע גם הוא כדי לחפש את פלור, אך בקריקורגן פורצת מלחמה.
משום כך, לא מתאפשרות טיסות, שניהם מתגנבים למטוס שנוסע לארץ שכנה, נפגשים על המטוס ועוצרים אותו.
כשמקס ופלור חוזרים הביתה אהבתם פורחת.
כשלורנסו, דלפינה, מללה ובוניז'ה מבחינים כי המצב הוא לרעתם, הם מתכננים תוכנית המורכבת מסדרה של תאונות אשר יגרמו למקס לחזור לדלפינה.
התוכנית מצליחה, מקס ודלפינה מתחתנים, לצערה הרב של פלור.
דלפינה ומקס נוסעים לירח דבש וכשהם חוזרים מקס חולה מאוד.
מקס רואה את פלור וסגונדו מתנשקים ומתמוטט, הוא מועבר לטיפול נמרץ במצב קריטי אך פלור מרפאת אותו.
מקס מנסה לגרום לפלור לשכוח אותו ולהתאהב בסגונדו אך הוא לא מרוצה מהתוצאות.
במקביל פרנקו מגלה שהוא המאומץ האמיתי וגם את השקר של מללה ושבור אך מרוצה מכך שיכול עכשיו להיות עם בת דודתו אוליביה (שהתגלה שהיא לא בת דודתו).
מאוחר יותר מקס רוצה לבקש גירושין מדלפינה שחושפת את פרצופה האמיתי והשקרי ככה שמקס מגרש אותה מן הבית.
בהמשך דלפינה עושה כביכולתה להיכנס לבית, לנקום בילדים ובמקס, ולהרוג את פלור.
לאחר ניסיון הרצח של דלפינה בפלור היא ומללה ובעלה של מללה בוניז'ה נעצרים.
לאחר שנודע לה שפלור בהריון ממקסימו ושהיא הולידה שלושה ילדים היא מתכננת לפגוע בהם אך לבסוף פוגעת בלורנסו.
לבסוף בטקס ההטבלה של שלישיית ילדיהם של פלור ומקס, דלפינה מביעה חרטה על מעשיה הרעים כלפי פלור, מקס והילדים.
פלור ודלפינה מגלות שלורנסו ודלפינה נשואים ולאחר מכן מתכננים להתחתן אך התואר של מקסימו קובע כי הוא יוכל להתחתן עם פלור רק בעוד שנתיים, בעקבות זה מקסימו מוותר על המלכות ועל התואר רוזן כדי להתחתן עם פלור ושניהם מתחתנים מול אלפי אנשים ברוב פאר והדר.
פדריקו פריצנוולדן (חואן מנואל חיל נבארו)
מקסימו אגוסטו קלדרון דה לה הוז'ה (פאביו די תומאסו)
מריה לאורה "מללה" טורס אוביידו סנטיז'ן (גרסיאלה סטפני)
תומאס פריצנוולדן (סטפנו דה גרגוריו)
לסדרה הופקו כמה מופעי תיאטרון שהצליחו בארגנטינה ויצאו לסיבוב הופעות עולמי שכלל גם את ישראל.
מופע העונה השנייה הצליח גם בארגנטינה ויצא לסיבוב הופעות, אך לא הופיע בישראל.
ב-2006 הועלה מופע שהכיל בתוכו את שירי שתי העונות של פלוריסיינטה והיה מוצלח כמו קודמיו.
סיבוב ההופעות כלל את מדינות דרום אמריקה ומרכז אמריקה.
סיבוב הופעות של מופע העונה הראשונה בארץ נערך באפריל 2005 בהיכל הספורט יד אליהו בתל אביב.
המופע נחל הצלחה רבה ולכל מופע הגיעו בין 8500–10000 צופים.
המופע עלה בארץ לאחר סיום העונה הראשונה של הסדרה וסמוך לשידור העונה השנייה בארגנטינה.
טרם עלייתו בארץ עלו תהיות רבות לגבי השתתפותו של חואן מנואל חיל נבארו שגילם את פדריקו בעונה הראשונה ועזב את הסדרה לאחר סכסוך עם יוצרת הסדרה.
הועלו שמועות שבנחמין רוחאס ימלא את תפקידו במופע על אף שהוא כבר משתתף בתפקיד אחר במופע.
לבסוף לאחר לחצים רבים, הצליחה ההפקה לצרף את נבארו לסיבוב ההופעות הישראלי על אף שהוא כבר לא חלק מצוות השחקנים הנוכחי לגלם את אותו התפקיד שמילא בהפקה הארגנטינאית של המופע.
בשנת 2006 יצא אלבום מדבקות של העונה הראשונה של הסדרה בהוצאת PMI.
בברזיל, פורטוגל וצ'ילה שודרה תוכנית בשם "פלוריבלה" המבוססת על הסדרה,
וכן גם יצאו גרסאות לסדרה בקולומביה ומקסיקו.
הפלורידה קיז, איי הקיז של פלורידה או בקיצור הקיז (The Keys) הם קבוצת איים הכוללת כ-1,700 איים מסוג המכונה קי, והנמצאת בקצה הדרום-מזרחי של ארצות הברית, דרומית לחצי האי פלורידה.
מרבית האיים מהווים חלק ממחוז מונרו שבמדינת פלורידה וכ-5% מהם נמצאים במחוז מיאמי-דייד.
הצפון-מזרחי מבין האיים נמצא כ-20 ק"מ דרומית למיאמי, והדרום-מערביים מביניהם הם איי דריי טורטוגס, כ-140 ק"מ מקובה.
האיים מצויים לאורך מצרי פלורידה ומפרידים למעשה בין האוקיינוס האטלנטי במזרח לבין מפרץ מקסיקו במערב (האיים מהווים את הגבול המזרחי של מפרץ פלורידה).
אקלים האיים נע בין אקלים טרופי לסוב טרופי.
שטחם הכולל של האיים הוא 355.6 קמ"ר ומתגוררים בהם כ-79,535 תושבים (לפי מפקד שנערך בשנת 2000).
צפיפות האוכלוסייה הממוצעת היא 223.66 נפשות לקמ"ר, מרביתם מתגוררים בערים ובעיקר בעיר קי וסט, שבה מתגוררים כ-32% מאוכלוסיית הקיז.
העיר קי וסט היא בירת מחוז מונרו, הכולל גם חלק מחצי האי פלורידה (באזור הפארק הלאומי אוורגליידס).
איי הקיז, הם איים מסוג קי - איים שנוצרו מהצטברות חול, לשלשת ציפורים, עלים ורקב עצים (בעיקר עצי מנגרוב) על שוניות אלמוגים.
צורת האיים הנוכחית נוצרה בעקבות שינויים במפלס פני הים.
לפני כ-130,000 שנים עלה מפלס מי הים ב-7.5 מטרים מעל גובה פני הים הנוכחיים.
באותה עת מרבית שטחי דרום פלורידה היו מכוסים מי ים.
לאורך הקצה הדרום-מזרחי של מדף היבשת נוצרו שוניות אלמוגים, אשר יצרו עם השנים גבעות תת-מימיות של אבן גיר עם גדילת השוניות.
לפני כ-100,000 שנים ירדו פני הים בשל עידן הקרח והיווצרות קרחונים, וגובה פני הים ירד אל מתחת לפני השטח של שונית האלמוגים.
ירידה נוספת של כ-100 מטרים אירעה לפני כ-15,000 שנים, ופני שטח השוניות עברו שחיקה של רוחות ומשקעים - דבר שהביא ליצירת איים שטוחים על בסיס אבן גיר.
כיום איים חדשים נוצרים על פני שוניות אלמוגים הסמוכות לפני הים.
עצי מנגרוב המסוגלים לגדול במי מלח גדלים על השוניות, רקב העלים, לשלשת ציפורים והצטברות חול בין שורשי העצים מגביהה את פני האי, והצטברות חול נוספת ליד חופיו מביאה להרחבתו.
כביש US 1 (המכונה "הכביש המהיר שמעל הים") עובר לאורך האיים ומקשר את אזור העיר מיאמי עם קי וסט.
באזור הצפוני של איי הקיז (איים המצויים בתחום מחוז מיאמי-דייד) נמצא הפארק הלאומי ביסקיין.
באזור נמצאים הקיז המדומים (העשויים אבן גיר):
לונג קי (Long Key, נקרא בעבר "קי רטלסנייק" - Rattlesnake Key)
אוהיו קי (Ohio Key מכונה גם "סנשיין קי" - Sunshine Key)
טורץ' קי הגדול (Big Torch Key)
קי הייבן (Key Haven המכונה גם "רקון קי" - Raccoon Key)
חלק מאיי הקיז נמצאים מחוץ לשרשרת האיים המקושרת באמצעות דרך US 1, ואליהם ניתן להגיע באמצעות סירה:
שרשרת איי קי וסט מקושרת באמצעות כביש US 1 שמכונה בקטע זה "הכביש המהיר שמעל לים" - כביש שאורכו 204 ק"מ.
הכביש נבנה במקביל למסילת הרכבת שמעל הים שנהרסה בהוריקן יום העבודה של שנת 1935, ובחלק מהמקרים, על גשרי מסילת הרכבת.
מרבית הדרך היא כביש דו סטרי חד מסלולי (מסלול אחד לכל כיוון).
בשל כמות התיירים הגדולה, והעדר הפרדה בכביש, ממוצע התאונות הקטלניות בכביש זה הוא הגבוה בפלורידה.
לפני גילוי יבשת אמריקה על ידי כריסטופר קולומבוס התגוררו בקיז אנשי השבטים האינדיאניים קלוסה וטקווסטה.
האירופאי הראשון שהגיע אל פלורידה היה חואן פונסה דה לאון הספרדי.
פונסה דה לאון מיפה את האיים ונתן להם שמות.
המילה "קי" היא שיבוש של המילה הספרדית: "קאיו" (Cayo), שמשמעה אי קטן.
בעקבות הגילוי הספרדי הוקם באי קי וסט כפר דייגים קטן, שלימים התפתח והפך לאחת הערים הגדולות והעשירות בפלורידה - העיר התפרנסה בעיקר בהנצלת ספינות, וממסחר עם קובה, איי בהאמס וניו אורלינז.
עד ראשית המאה ה-20 דרכי התחבורה היחידות באיים היו באמצעות ספינות ומעבורות.
בראשית המאה ה-20 הקים הנרי פלאגלר את הרכבת שמעל ים - שקישרה את הקיז עם מערכת הרכבות של פלורידה, והביא לפיתוח רב של האיים.
הוריקן יום העבודה של 1935
בבוקר יום העבודה (ב-2 בספטמבר 1935) פגעה באיים (בקרבת איילאמורדה) אחת מסופות ההוריקן הקשות ביותר.
סופה זו, שהביאה עימה רוחות במהירות של 320 קמ"ש וגלים בגובה של 6 מטרים גרמה למותם של יותר מ-400 מתושבי האיים והרסה את מרבית המבנים על האיים.
הוריקן זה (שהיה בדרגה 5 בסולם ספיר סימפסון) היה החמור ביותר עד אותה עת (מאז שהחלו המדידות בשנת 1850) והשלישי בחומרתו מאז שהחלו המדידות ועד ימינו (חזקות ממנו היו הסופות הוריקן קאמיל בשנת 1969 והוריקן אנדרו בשנת 1992).
ההוריקן הרס את מסילת הרכבת וכן את הכביש המקשר בין האיים אשר נבנה באותה שנה.
הכביש הוקם על ידי משוחררי מלחמת העולם הראשונה במיזם מדינתי להעסקתם.
החיילים לא פונו בזמן ולמעלה מ-200 מהם מתו בסופה.
בעקבות הריסת מסילת הרכבת, ולאור אובדן חיי האדם בהקמת הכביש, הוחלט להקים את שארית הכביש על שרידי גשרי הרכבת, והרכבת לא שוקמה.
גשר שבעת המילים היה אחד הגשרים הארוכים ביותר על פני כדור הארץ בעת שנבנה.
הגשר מקשר את נייטס קי (והעיר מרתון) שבקיז המרכזיים, עם ליטל דק קי בקיז הדרומיים.
אורכו של הגשר שבעה מילים (10.887 קילומטרים).
במקור היה גשר זה חלק מגשר הרכבת, אולם לאחר הוריקן 1935, ועל מנת להשלים את הכביש נעשה שימוש בשרידי הגשר והגשר המשוקם הפך לכביש המהווה חלק מ-US 1.
לאחר המהפכה בקובה חצה גל של מהגרים, שנמלטו משלטונו של פידל קסטרו, את המצר הצר שבין קובה לקיז, תוך שימוש בקשרי המסחר הענפים שהיו קיימים באותה עת בין האיים וקובה.
סוחרים הפכו למבריחי גבול שהעבירו פליטים - חלק גדול מהם נותרו בדרום פלורידה ובאיי הקיז.
בשנת 1982, משמר הגבול של ארצות הברית הקים מחסומים על US 1, המקשר את האי קי וסט לפלורידה במטרה לחפש סמים ומהגרים בלתי חוקיים.
מועצת העיר קי וסט הגישה לבית המשפט בקשה לצו מניעה נגד משמר הגבול בטענה שהדבר פוגע בכלכלת האי, בתיירות ובחופש התנועה, אולם בתי המשפט סירבו לתת את הצו.
לאחר שהממשל הפדרלי התעלם מפניות מועצת העיר, ב-23 באפריל 1982, ראש העיר של קי וסט דניס וורדלו הכריז על עצמאותו של האי מארצות הברית, ועל מלחמה עם ארצות הברית.
על אף שרפובליקת קונק הייתה עצמאית זמן קצר בלבד, רבים מתושבי העיר רואים עצמם אזרחי המדינה, ויום העצמאות שלה נחגג בעיר כל שנה ב-23 באפריל.
הקיז נמצאים באזור אקלים טרופי בדומה ליתר איי הים הקריבי.
באיים שתי עונות עיקריות: העונה החמה והלחה בחודשים יוני עד אוקטובר, והעונה הקרה והיבשה - בחודשים נובמבר עד מאי.
סופות טרופיות והוריקנים נפוצים באיים, ומתרחשים כמעט מדי שנה.
בשל מספר התושבים הנדרש לצאת במשך זמן זה, מוגבלת ההגירה לקיז, ובהתאם מוטלות הגבלות על בניית בתי מגורים חדשים באיים.
החמורה בסופות שפגעו בקיז הייתה הוריקן יום העבודה של שנת 1935.
בשנים 2004–2005, בשל מספר הסופות הרב, הורו הרשויות על פינוי התושבים מספר רב של פעמים.
באוגוסט 2004 חלף הוריקן צ'ארלי כ-100 ק"מ מערבית לקי וסט אולם לא פגע באי.
הוריקן קתרינה אשר הרס את אזורי החוף של לואיזיאנה ומיסיסיפי עקף את האיים בגורמו נזקים מועטים ביותר.
הוריקן ריטה באותה שנה גרם לנזקי הצפה בכל האיים, והוריקן וילמה באוקטובר 2005 הציף את מרבית הקיז, לרבות העיר קי וסט במים בגובה 2 מטרים.
בשל האקלים הטרופי, והעדר קרה, גדלים בקיז צמחים שאינם מצויים ביתר שטחי ארצות הברית.
צמחים רבים האופייניים לקיז הובאו אליהם על ידי מתיישבים, ואינם צמחים מקומיים: דקלי קוקוס, היביסקוס, בוגנוויליות, פאפיה ואף הקי ליים המסמל את האיים הובא אליהם ממקסיקו (לשם הגיע ממלזיה).
באיי הקיז חי אייל הקיז הייחודי לאיים, וכן תנין אמריקני האופייני לאיים.
תושבי האיים ידועים בשאננותם וברוגעם, תוך התעלמות ממזג האוויר (ומאזהרות ההוריקנים).
אופי זה מקורו בהיות התיירות הנופש והשיט הימיים והדיג כמרכיבים המרכזיים בכלכלת האיים, והוביל להכרזת העצמאות של האיים במסגרת רפובליקת קונק.
העיר קי וסט ידועה בסבלנותה לקבוצות מיעוטים, ובאוכלוסייה ההומו-לסבית הגדולה שבה.
בעיר ממוקמת לשכת המסחר ההומו-לסבית הראשונה של ארצות הברית.
בתחום הקולינריה, הקיז ידועים בפאי הליים המקומי המוכר בשם פאי קי-ליים, קרוי על שם האיים, ועל שמם גם נקרא הפרי ממנו מופק מאכל זה, הקי ליים.
מאז שנת 2002 נחגג בקי וסט פסטיבל קי-ליים בסוף השבוע שלאחר חגיגות יום העצמאות האמריקאי.
פלורן מאלודה הוא כדורגלן עבר צרפתי ששיחק בעמדת הקיצוני השמאלי.
לזכותו 80 הופעות במדי נבחרת צרפת וכן 4 הופעות נבחרת גיאנה הצרפתית.
זכור בעיקר בשל תקופותיו באולימפיק ליון וצ'לסי.
בצעירותו שיחק מאלודה במספר קבוצות קטנות בעירו.
בגיל 16 עבר לגור בצרפת והחל לשחק בקבוצות הנוער של שאטורו.
בשנת 1998 ערך את הופעת הבכורה במדי הקבוצה הבוגרת במשחק מול אנגולם במסגרת המחזור ה-28 של הליגה הצרפתית השנייה.
מאלודה שיחק בשאטורו במשך ארבע עונות, בהן השתתף ב-59 משחקים וכבש 5 שערים.
בעונת עבר לגנגאן אשר הציעה לו חוזה כספי גדול יותר מזה של שאטורו.
מאלודה הפך לכוכב המרכזי של הקבוצה, הוא שיחק בקבוצה במשך שלוש עונות שבמהלכן השתתף ב-92 משחקים וכבש 15 שערים.
בעקבות יכולתו, מספר קבוצות מהליגה הראשונה התעניינו ברכישתו.
בעונת רכשה אולימפיק ליון את מאלודה מגנגאן תמורת מיליון אירו.
תוך זמן קצר הפך לאחד משחקני המפתח במועדון, ועמה זכה ארבע פעמים באליפות צרפת ושלוש פעמים בגביע הצרפתי.
כמו כן, הוביל את המועדון פעמיים לרבע גמר ליגת האלופות.
במשך תקופתו בליון, השתתף מאלודה ב-138 משחקים בהם כבש 25 שערים.
לאחר ארבע עונות נחשב מאלודה לאחד השחקנים הטובים בתפקידו.
בשל כך הפך מאלודה לשחקן מבוקש במספר מועדונים בכירים באירופה.
ב-8 ביולי 2007 חתם במועדון האנגלי צ'לסי מהפרמייר ליג, ששילם לליון כ-20 מיליון אירו.
במשך חצי העונה הראשונה שיחק בכל משחק, תחת שרביטו של ז'וז'ה מוריניו, אך כאשר מוריניו פוטר ואברהם גרנט מונה למאמנה החדש של צ'לסי, דעך מעמדו של מאלודה.
ב-16 ביולי 2013 חתם מאלודה בשורות טרבזונספור מליגת העל הטורקית.
לאחר שסיים את חוזהו בטורקיה, חזר לצרפת וחתם במץ.
ב-23 באוגוסט 2015 חתם בדלהי דינמוס ההודית.
ב-26 בינואר 2018 חתם מאלודה בדיפרדנג' 03 מליגת העל הלוקסמבורגית.
בשנת 2004 זומן מאלודה לראשונה לסגל נבחרת צרפת, ועמה שיחק במונדיאל 2006, ביורו 2008 וביורו 2012. עד שנת 2012 ערך בסך הכל 80 הופעות במדי הנבחרת, בהן כבש תשעה שערים.
ביוני 2017 הצטרף לנבחרת גיאנה הצרפתית, אמנם על פי חוקי פיפ"א כל שחקן יכול לשחק בנבחרת בוגרת אחת בקריירה שלו, אך הוא יכול היה להצטרף לגיאנה הצרפתית מאחר שהיא אינה חברה בפיפ"א.
הוא ערך את הופעת הבכורה שלו נגד במסגרת גביע הקריביים 2017.
פלורן סינמה פונגול הוא כדורגלן עבר צרפתי ששיחק בעמדת החלוץ.
אחרי שהתחיל לשחק באקדמיית הנוער של המועדון הצרפתי לה הבר, נרכש פונגול על ידי ליברפול בשנת 2001, יחד עם בן דודו אנתוני לה טאלק, על ידי המאמן ז'ראר הוייה.
הוייה התרשם מכישוריו של פונגול, לאחר שהציג יכולת טובה מאוד במהלך אליפות אירופה לנבחרות עד גיל 16, ואליפות העולם לנבחרות עד גיל 17 ב-2001. בטורניר אליפות העולם לנבחרות נערים, פונגול זכה בתואר השחקן המצטיין, ויחד עם נבחרת צרפת הצעירה זכו בתואר.
למרות שנרכש על ידי ליברפול, נשאר פונגול לשחק בלה האבר למשך שנתיים כמושאל.
אחרי שחזר לליברפול, פונגול הפגין את יכולת הכיבוש הטובה שלו לאחר שכבש שערים רבים וחשובים עבור קבוצתו, ביניהם שערים חשובים במסגרת גביע ה-FA בעונת 2005-2006 נגד לוטון טאון, שסייעו לליברפול לזכות בסיום העונה בגביע, כמו גם שער חשוב נגד ריאל בטיס הספרדית באותה העונה.
ב-31 בינואר 2006, פונגול הושאל למועדון הפרמייר ליג בלקברן רוברס, עד לסיום אותה העונה.
ב-30 באוגוסט 2006, סינמה פונגול חתם על חוזה לעונה אחת במועדון הספרדי רקראטיבו ולבה, עם אפשרות להארכה של שנתיים.
ב-4 במאי 2007, המועדון האנדולסי, הכריז שפונגול חתם בשורותיו על מימוש הארכת חוזהו עד לשנת 2011, תמורת 4 מיליון אירו.
במהלך שתי עונותיו ברקראטיבו סיים פונגול כמלך השערים של הקבוצה, עם 12 כיבושים בעונתו הראשונה, ו-10 בשנייה.
ב-2 ביולי 2008, סינמה פונגול חתם על חוזה לארבע שנים במדי אתלטיקו מדריד, תמורת סכום של כ-10 מיליון אירו.
למרות שהובא כמחליף לחלוצי ההרכב של המועדון דייגו פורלאן וסרחיו אגוארו, פונגול נהנה מפציעתו של האורוגוואי וכבש 4 שערים בחמשת משחקיו הראשונים בקבוצה.
מאוחר יותר, הוא זכה לדקות משחק כקשר קיצוני בשל פציעתו ומספר הרחקות שספג קפטן המועדון מקסי רודריגז.
ב-5 בספטמבר 2012 חתם לשנתיים ברוסטוב.
ב-23 בספטמבר סינמה הבקיע את שערו הראשון במדי רוסטוב בהפסד 3-1 מספרטק מוסקבה.
לזכותו של פונגול הופעה 1 במדי נבחרת צרפת הבוגרת בשנת 2008.
הכדורגלן המצטיין בגביע העולם עד גיל 17 - 2001
מלך השערים בגביע העולם עד גיל 17 - 2001
פלורן פיאטרוס הוא כדורסלן בעל אזרחות צרפתית המשחק עבור פאמסה ולנסיה ונבחרת צרפת.
פיאטרוס משחק בעמדות הסנטר והפאוור פורוורד ומתנשא לגובה של 2.01 מטרים.
הוא אחיו של הכדורסלן מיקָאֱל פיאטרוס.
בעונת 1997/98, בגיל 16 וחצי, פיאטרוס פתח את הקריירה הבוגרת שלו במדי פו אורטז ובכך הפך לשחקן הצעיר ביותר בליגת העל הצרפתית.
לאחר כמעט עשור במדיה של הקבוצה הצרפתית, פיאטרוס עבר לליגת העל הספרדית, לאחר שסיכם באוניקאחה מאלגה.
פיאטרוס, סייע, בשלוש עונותיו במאלגה, לזכות בגביע המלך לאחר ניצחון בגמר על ריאל מדריד, ושנה לאחר מכן לזכות באליפות ספרד לראשונה בהיסטוריית המועדון.
לאחר מכן, פיאטרוס סיכם במדיה של אסטודיאנטס מדריד ושיחק עימה במשך עונה.
באותה עונה, פיאטרוס, רשם ממוצעים של כ-8.5 נקודות ושל כ-4 כדורים חוזרים, בנוסף לחסימה בממוצע למשחק, שסייעו למועדון להישאר עונה נוספת בליגה הבכירה, לאחר שכמעט ירד לליגת המשנה.
פיאטרוס לא המשיך במועדון וחתם אצל פאמסה ולנסיה לאחר שדחה הצעות מקבוצות ביוון וצרפת.
פיאטרוס סייע לפאמסה להעפיל למשחקי ההצלבה, מהמקום ה-7 ועזר למועדון להבטיח את מקומו במפעלים האירופאים בעונה הבאה.
פיאטרוס סיים את העונה הסדירה עם ממוצעים של כ-8.8 נקודות ושל כ-3.7 כדורים חוזרים.
פיאטרוס חבר בסגל נבחרת הלאומית של צרפת משנת 2006 ושותף עימה בכל אליפויות אירופה והעולם וכן במשחקים האולימפיים משנה זו.
פיאטרוס זכה עם נבחרתו במדליית הארד באליפות אירופה 2005.
פלורין (סימן: AFL; קוד: AWG) הוא המטבע של ארובה.
הפלורין הוצג בשנת 1986 והחליף את גילדר אנטילן לפי הערך הנקוב.
פלורליזם בחינוך עוסק בפיתוח מודעות לרב־תרבותיות במסגרת בית הספר.
הפלורליזם בחינוך מבקש ליצור חברה פלורליסטית הכוללת הכרה בריבוי ומגוון הקבוצות שונות בחברה, כמו גם בזכות קיומן של דעות, השקפות, צרכים ורצונות שונים.
הגישה הפלורליסטית מאמינה בחינוך לרב־תרבותיות לכלל התלמידים.
זוהי תפיסה הומניסטית ליברלית על פיה האמיתות החברתיות הן יחסיות ולא מוחלטות.
ניתן להבחין רב־תרבותיות המוענקת לקבוצות תלמידים מעורבות (יצירת מסגרת חינוכית המאפשרת יחסי הבנה וכבוד הדדיים בין קבוצות רוב ומיעוט), לבין תוכניות לימודים ספציפיות העוסקות בחינוך לרב־תרבותיות או שינוי קוריקולרי כללי במטרה לשנות את התייחסותם של התלמידים לשונות הקיימת בחברה.
לעומתה, הגישה הפרטיקולרית מאמינה בחינוך רב־תרבותי – אינדוקטרינציה חינוכית נפרדת לבני הקבוצות השונות על פי ערכיהן הספציפיים.
זוהי תפיסה רדיקלית יותר הן בתחום החברתי והפוליטי והן בתחום החינוכי והפדגוגי.
הצורך להגיע להסכמה בחברה רב־תרבותית הופך את החינוך האזרחי לבעל חשיבות רבה.
החינוך האזרחי מציג לילד את עיקרי השיח הליברלי הדמוקרטי, את הרקע ההיסטורי והפילוסופי של הדמוקרטיה, וכן את משמעות היישום הפוליטי של רעיון זה.
בדרך זאת התלמידים לומדים לכבד את אזרחי המדינה גם אם אימצו אורחות חיים, ערכים ומסורות שונים משלהם, ורואים את כל האזרחים כשווים.
מעבר לשכבה זו של חינוך אזרחי משותף יכולה כל קבוצה תרבותית לטפח את השוני התרבותי שלה.
אחד מהקשיים בגישה הפלורליסטית הוא יחס א-סימטרי בין קבוצות ליברליות ולא ליברליות.
חברות רב־תרבותיות המכילות תרבויות דתיות בעלות חוקים הקודמים לחוקי המדינה נמצאות במסלול המוביל להתנגשות בלתי נמנעת.
במקרה כזה החוקים הליברליים אינם רק מנוגדים לחוקים הדתיים, הם גם פוגעים פגיעה של ממש בערכים המקודשים לאותן תרבויות.
ג'ון רולס ניסה לנסח חוק בינלאומי שמטרתו לגשר על הפער בין סוגים שונים של תרבויות.
הוא הציג סוג של פשרה אפשרית בין חברות ליברליות ולא ליברליות, המבוססת על האבחנה בין ליברליזם הדוגל בזכויות וליברליזם הדוגל באוטונומיה.
ליברליזם הדוגל בזכויות סובלני, גמיש ופתוח יותר משום שהוא ממקם את זכויות האדם בראש הסולם.